polyglot-tagger/wikipedia-language-snippets-filtered huggingface dataset:
గంగమ్మ జాతర జరపాలంటే పెద్దలందరూ సమావేశమై ఒక తేదీని నిర్ణయించి ఆ విషయాన్ని చాటింపు ద్వారా గ్రామ ప్రజలకు తెలియ చేసి గంగమ్మలను స్థాపించే మూడు రోజులు ముందుగా అంటే డిసెంబరు నెల రెండవ ఆదివారం అర్థ రాత్రిని 12 గంటలకు చాటింపు వేస్తారు. ఇది జరిగిన తరువాత ఆ వూరి వారు ఎక్కడ వున్నా జాతర సమయానికి చేరుకుంటారు. కుమ్మరి వచ్చి మట్టితో ఒక్కో వీధికి ఒక్కొక్క గంగమ్మ చొప్పున ఏడు వీథులకూ ఏడు గంగమ్మలను తయారు చేసి, ముఖ్యంగా ఇది కాళహస్తి విషయం. ముత్యాలమ్మ గుడి వీధిలోనూ, పూసల వీధిలోనూ, సన్నిధి వీధిలోనూ, గుడి వీధి, గాంధీ వీధి, కొత్త పేట వీధి ఇలా గంగమ్మలతో పాటు ప్రతి గంగమ్మకూ ఇద్దరేసి ఉప గంగమ్మల చొప్పున 14 ఉప గంగమ్మలను కూడా అందంగా తయారు చేసి పసుపు కుంకాలతో పూలతో అలంకరించి, దాగెర అనే వెదురు గంపలో వేపాకు పెట్టి దాని పైన మూడు గంగల్ని పెడతారు.
ప్రతి గ్రామానికి ఒక గంగమ్మ వున్నట్టే కొన్ని కులాల వారికి కూడా ప్రత్యేకంగా ఒక గంగమ్మ వుంటుంది. ఉదాహరణకు చిత్తూరు జిల్లా లోని కమ్మ కులస్తులైన వారు గొర్రెపాటి అనే ఇంటి పేరున్న వారికి ప్రత్యేకంగా ఒక గంగమ్మ ఉంది. దామలచెరువు గ్రామ సమీపాన వున్న మొరవపల్లిలో ధనుకొండగంగమ్మ అనే గంగమ్మ కొలువై ఉంది. ఇదే వీరి కుల దైవము. ప్రతిఏటా అత్యంగ వైభోవపేతంగా ఇక్కడ జాతర జరుగు తుంది. ఆ చుట్టు ప్రక్కల వున్న అన్ని గ్రామాలలోని గొర్రెపాటి వారు ఈ గంగమ్మకు పూజ చేస్తారు. పొంగళ్ళు పెట్టడము, జంతు బలులు మొదలైనవి విరివిగా జరుగుతాయి. ఈ గంగమ్మ చాల శక్తి గలదని వీరి నమ్మకము.
గ్రామంలో గంగమ్మలను స్థాపించిన తరువాత చిన్నలూ, పెద్దలూ చుట్టాలతో ఇల్లు నిండి పోతుంది. అందరూ క్రొత్త బట్టల్ని ధరించి అమిత వుత్సాహంతో వుంటారు. ప్రతి ఇంటిలోనూ నట్టింట పోలేరమ్మను ఎవరికి వారు ఒక గోడకు పసుపు రాసి కుంకుమ బొట్లు పెట్టి మూడు విస్తళ్ళలో కుంభం కూడును పెట్టి పైన గంగమ్మల పెట్టిన మాదిరే కూరలను పెడతారు. పిండితో చేసిన ప్రమిదల్లో మూడు దీపాలు వెలిగించి మూడు విస్తళ్ళల్లో పెడతారు. గంగమ్మ కదిలే వరకూ ఈ దీపాలు ఆరి పోకుండా చూస్తారు. వారికున్న మ్రొక్కులన్నిటినీ తీర్చుకుంటారు. చీరెను పెట్టి కోరికలు కోరుకుంటారు.
అలా రాయలసీమలో కూడా ఏ మూల ప్రాంతానికి వెళ్ళినా కనిపించే దేవత గంగమ్మ అనీ, సాధారణంగా ప్రతీ గ్రామానికీ ఒక గంగమ్మ వుంటుందనీ, కొన్ని వూళ్ళకు ఇద్దరేసి గంగమ్మ లుంటారనీ, ఒకరు బ్రాహ్మణాది జాత్రర్లకూ, మరొకరు హరిజనులకు వుంటారనీ, అలాంటిది కాక ఒక్క, కాళహస్తిలో మాత్రం ఏడుగురు గంగమ్మ లున్నారనీ ఉస్మానియా యూనివర్శిటీ తెలుగు శాఖ రీసెర్చి స్కాలర్ మాదిరెడ్డి అండమ్మ గారు తెలుగు పత్రికలో వివరించారు.
దేదీప్య మానంగా ప్రజ్వరిల్లుతున్న ఏడు జ్యోతుల వెలుతురు పసుపు కుంకాలతో ఎరుపెక్కిన ముత్యాలమ్మ ముఖం ఎఱ్ఱగా మారిపోతుంది. భయాన్నీ భక్తినీ కలుగ జేస్తుంది. పూజారి ఆమెను ప్రసన్నం చేసు కోవడానికి ప్రయత్నం చేస్తాడు.
పోతులూరి వీరబ్రహ్మేంద్రస్వామి, భవిష్యత్తులో జరగబోయే అనేక విషయాలు ముందుగానే దర్శించి తాళ పత్ర గ్రంథాలలో రచించి భద్రపరచారు. వీటినే కాలజ్ఞాన తత్వాలు అంటారు. ప్రస్తుత కాలంలో జరిగే అనేక విషయాలను ఆయన చెప్పిన కాలజ్ఞానానికి సమన్వయించుకుంటూ బ్రహ్మంగారు అప్పుడే చెప్పారు అనడం వినడం మనకు పరిపాటే. ఇలా చెప్పినవారు ప్రపంచమంతా లేకపోలేదు పఠిష్టమైన కుటుంబ వ్యవస్థ ప్రాచీన నాగరికత సుదీర్ఘ చరిత్ర కలిగిన దక్షిణాసియా దేశాలలో అనేక పేర్లు వెలుగులో ఉన్నా ప్రపంచమంతా పరిచయమున్న పేరు మాత్రం నోస్ట్రడామస్. ఆయన చెప్పినవి అనేకం జరిగినట్లు అంతర్జాతీయంగా ప్రజల విశ్వాసం. అతను భవిష్యత్తు గురించి చెప్పిన వివరాలు బ్రహ్మంగారిలానే మర్మంగా ఉంటాయి. అవి కూడా జరుగుతున్న వాటితో సమన్వయ పరచుకుంటారు.
బ్రహ్మంగారు ఆంధ్రుల ఇంట జన్మించిన కారణంగా ఆయన సరస్వతీ నదీ తీరప్రాంతంలో జన్మించారనిన చెప్పిన కాలజ్ఞానంలో ఆంధ్రదేశంలో పలు ప్రదేశాలు చోటు చేసుకున్నాయి. అనేక దేవతలు కూడా చోటు చేసుకున్నారు. గాంధి మహాత్ముని జననం ఆయన జాతిని కూడా వివరిస్తూ సూచింపబడింది. ఆంగ్లేయ, మహమ్మదీయ పాలన విజయనగర పతనం లాంటి చారిత్రక, రాజకీయ పరిణామాలు సూచింప బడ్డాయి. ప్రకృతి ప్రకోపాలు వింతలూ చోద్యాలు బాబాల రాక అనేక విధాలుగా ప్రజలు వంచనకు గురికావడం లాంటి సామాజిక విషయాలు వీటిలో చోటు చేసుకున్నాయి. ఆయన కలియుగాంతాన తిరిగి వస్తానని పదేపదే పునరుద్ఘాటించాడు. ఆయన వచ్చే ముందు కలిగే ఉత్పాదనలు సూచింప బడ్డాయి. ఒక సందర్భంలో ఆయన పూర్వజన్మల వాటి కాలం ఆయన వివరించిన తీరు నమ్మడం సామాన్యులకు కష్టమే.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
జీవితంలో ఓడిపోయి బ్రతకాలనే ఆశ కోల్పోయిన సుధీర్ , ప్రవీణ్ , నందిత రాజ్ అనే ముగ్గురు వ్యక్తులు ఒక సుఖవంతమైన ఆత్మహత్యకు ప్రణాళిక వేసుకోవడంతో ఈ సినిమా మొదలౌతుంది. మొదటగా చనిపోయే ముందు వాళ్ళు తమ చివరి కోరికలను తీర్చుకోవాలనుకుంటారు.ఒక కొత్త కారును దొంగిలించాలని నందిత కోరుకుంటే ఆ ప్రాంతపు ఎం.ఎల్.ఏ.ను తన ఇంటిలోనే కొట్టాలని సుధీర్ ఆశపడతాడు. ఒక కారును దొంగిలించి అక్కడి ఎం.ఎల్.ఏ.ను కొట్టి పోలీసులనుంచి తప్పించుకొని ఆ ముగ్గురూ ఒక హోటలుకు వెళ్తారు. కారుని ఒకడు దొంగిలించుకు పోయాక ఆ ముగ్గురూ హోటలుకు వెళ్ళి భోజనం చేయాలనుకుంటారు. అక్కడ నెల్లూరు సప్తగిరి అనే మరో యువకుడు వీళ్ళను కలిసి తను కూడా వాళ్ళతో ఆత్మహత్య చేసుకోవాలని అనుకుంటాడు. సప్తగిరితో కలిసి ఆ ముగ్గురూ దగ్గరలో ఉన్న ఒక ఇంటికి వెళ్తారు. అప్పటికే ప్రేమలో విఫలమై కుమిలిపోతున్న సుధీర్ ప్రాణాలను కాపాడాలని ప్రవీణ్, సుధీర్ ని ప్రేమిస్తున్న నందిత ప్లాన్ చేసి ఆత్మహత్యను మూడురోజులు వాయిదా వేయిస్తారు.
ఈ మూడు రోజుల్లో ఆ నలుగురూ ప్రాణస్నేహితులౌతారు. నందితపై ప్రేమను పెంచుకున్న సుధీర్ తన ప్రేమ గురించి నందితకు చెప్తే తనని నీచంగా చూస్తుందని భయపడి నిజాన్ని దాస్తాడు. మూడో రోజు రాత్రి ప్రవీణ్ నందితను సుధీర్ ప్రాణాలను కాపాడాలంటే వెళ్ళి తనని ముద్దుపెట్టుకోమని చెప్తాడు. మగాళ్ళ మనస్తత్వం ప్రకారం ఈ చర్యతో సుధీర్ మనస్తత్వంలో మార్పు వస్తుందని నమ్మిస్తాడు. ఇంకోవైపు ప్రవీణ్ సుధీర్ దగ్గరికి వెళ్ళి నందితను ముద్దుపెట్టుకుని తన చివరి ఆశలను తీర్చమని బలవంతపెడతాడు. వేరే దారి లేక సుధీర్ దీనికి ఒప్పుకుంటాడు. నందితకు ముద్దుపెట్టే సమయంలో నందిత శరీరంలోకి ఒక ఆత్మ ప్రవేశించి తనని బయటికి పొమ్మని కసురుతుంది. భయపడిపోయిన సుధీర్ అక్కడినుంచి పారిపోతాడు. ఆ క్షణం నుంచి నందితను దూరం పెడుతూ కాలం వెళ్ళదీస్తున్న సుధీర్ తనకు ఎప్పుడు దగ్గరైనా ఆ ఆత్మ కోపానికి బలైపోతానని కొన్ని సంఘటనల ద్వారా తెలుసుకుంటాడు. ఇవన్నీ తెలియని నందిత ఎంతో బాధపడుతుంది.
మరుసటి ఉదయం నుంచీ నందిత శరీరం నుంచి ఆ ఆత్మను బయటికి రప్పించాలని ప్రయత్నించి దారుణంగా విఫలమై ఆ ఆత్మ కోపాన్ని చవిచూస్తుంటారు ఆ ముగ్గురు. తనకి దయ్యం పట్టిందని తెలిసాక నందిత కూడా ఆ ముగ్గురితో కలిసి పారిపోవాలనుకుంటుంది. కానీ ఈ సారి కూడా పాచికలు పారవు. సుధీర్ తనని దూరం పెట్టడం భరించలేక నందిత తీవ్ర మానసిక సంక్షోభానికి లోనై చేతినరాలను కోసుకుని ఆత్మహత్యాయత్నం చేస్తుంది. ఇంతలో ఆ ఇంటి ఓనరు కొడుకు, వాడి ఇద్దరి స్నేహితులు ఆ ఇంట్లోకి వస్తారు. సుధీర్, ప్రవీణ్, సప్తగిరి కాకుండా వారితో ఒక అమ్మాయి ఉందని తెలిసి కామేఛ్ఛతో వారిని రెండు రోజుల దాకా ఇక్కడే ఉండమని అనుమతిస్తారు. నందిత రూములోకి వెళ్ళిన సుధీర్ చావుబ్రతుకుల్లో ఉన్న తన దగ్గరికి వెళ్తాడు. మరలా తనకి దయ్యం సోకడంతో అసలు నువ్వెవరని సుధీర్, ప్రవీణ్, సప్తగిరి అడుగుతారు. అప్పుడు ఆ దయ్యం తన గతాన్ని చెప్తుంది.
నందిత శరీరంలోకి ప్రవేశించిన ఆత్మ పేరు లక్ష్మి. తన భర్తతో కలిసి తొలిరాత్రి జరుపుకోడానికి ఈ ఇంటికి కొన్నాళ్ళ క్రితం వచ్చింది. కానీ అప్పుడక్కడే ఉన్న ఆ ముగ్గురు యువకులూ తన భర్తని మందు సీసాతోతల పగలకొట్టి తనపై అత్యాచారానికి పాల్పడతారు. వారి కిరాతకానికి లక్ష్మి చనిపోగా తన భర్త ఒక గునపాం వల్ల గాయపడి స్విమ్మింగ్ పూలులో పడి చనిపోతాడు. ఇదంతా విన్న సుధీర్, ప్రవీణ్, సప్తగిరి ఆ ముగ్గురు యువకులను ఎదిరించి వారిని చంపేస్తారు. ఆత్మ నందిత శరీరాన్ని వదిలి వెళ్ళాక నందితను హాస్పిటలుకి తీసుకెళ్ళి కొంత రక్తాన్ని తనకి దానం చేస్తాడు సుధీర్. మేలుకున్న నందిత సుధీరుని దగ్గరకు తీసుకోవడాన్ని తలుపు చాటున ప్రవీణ్, సప్తగిరి ఆనందంగా చూడటంతో సినిమా ముగుస్తుంది.
మారుతి టాకీస్, ఆర్.పి.ఏ. క్రియేషన్స్ పతాకాలపై సంయుక్తంగా దాసరి మారుతి, సుదర్శన్ రెడ్డి నిర్మించిన హర్రర్ కామెడి చిత్రం ప్రేమకథా చిత్రమ్. మారుతి దర్శకత్వ పర్యవేక్షణలో జె.ప్రభాకర్ రెడ్డి దర్శకత్వం వహించిన ఈ సినిమాలో సుధీర్ బాబు, నందిత, ప్రవీణ్, సప్తగిరి ముఖ్య పాత్రలు పోషించారు. జె.బి. సంగీతాన్ని అందించగా జె.ప్రభాకర్ రెడ్డి ఛాయాగ్రహణం మరియూ ఎస్.బి.ఉద్ధవ్ ఎడిటింగ్ విభాగాల్లో పనిచేసారు. 2013 మే 11న విడుదలైన ఈ సినిమా ఘనవిజయం సాధించింది. ఆర్. సుదర్శన్ రెడ్డి నిర్మాణ సారధ్యంలో హరి కిషన్ దర్శకత్వంలో 2019, ఏప్రిల్ 6న దీనికి సీక్వెల్ గా ప్రేమకథా చిత్రమ్ 2 సినిమా విడుదల అయింది.
ఈ సినిమాకి జె.బి. సంగీతాన్ని అందించారు. ఈ సినిమాలో పచ్చని కాపురం సినిమాలోని వెన్నెలైనా పాటని పునః ఉపయోగించారు. 2013 ఏప్రిల్ 12న హైదరాబాద్ లోని శిల్పకళా వేదికలో ఈ సినిమా పాటలు విడుదలయ్యాయి. ఈ కార్యక్రమానికి ఘట్టమనేని కృష్ణ మరియూ ఘట్టమనేని మహేష్ బాబు ముఖ్య అతిథులుగా హాజరయ్యారు.
గ్రామంలో ప్రభుత్వ ప్రాథమిక పాఠశాలలు నాలుగు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు కె.వి.బి.పురంలో ఉన్నాయి. సమీప జూనియర్ కళాశాల కె.వి.బి.పురం లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు శ్రీకాళహస్తిలోనూ ఉన్నాయి. సమీప మేనేజిమెంటు కళాశాల శ్రీకాళహస్తిలోను, వైద్య కళాశాల, పాలీటెక్నిక్‌లు తిరుపతిలోనూ ఉన్నాయి.సమీప వృత్తి విద్యా శిక్షణ పాఠశాల శ్రీకాళహస్తిలోను, అనియత విద్యా కేంద్రం కె.వి.బి.పురంలోను, దివ్యాంగుల ప్రత్యేక పాఠశాల తిరుపతి లోనూ ఉన్నాయి.
ఈ గ్రామానికి 10 కి.మీ. లోపు రైలు వసతి లేదు. దీనికి అతి దగ్గరి రైల్వే స్టేషను శ్రీకాళహస్తి. 28 కి.మీ, ప్రముఖ రైల్వే స్టేషను తిరుపతి ఇక్కడికి 46 కి.మీ. దూరములో ఉంది.
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
కలత్తూరు లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉంది.
గ్రామంలో3 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరు, డిగ్రీ లేని డాక్టరు ఒకరు, ఇద్దరు నాటు వైద్యులు ఉన్నారు. రెండు మందుల దుకాణాలు ఉన్నాయి.
ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి బొబ్బిలిలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల బొబ్బిలిలోను, ఇంజనీరింగ్ కళాశాల కోమటిపల్లిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ కోమటిపల్లిలోను, మేనేజిమెంటు కళాశాల బొబ్బిలిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం బొబ్బిలిలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
గోపాలరాయుడుపేటలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.సమీప సామాజిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
వెలుగుపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. నలుగురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి.
వెలుగుపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ఆంధ్రప్రదేశ్ ప్రభుత్వంచే వెలువరించబడిన "వివరాలు, ప్రమాణాల మాన్యువల్"లో పనితీరు వివరాలు, భద్రతా ప్రమాణముల గురించి క్లుప్తంగా ప్రచురించబడింది.
ఈ రైలు అత్యధికంగా గంటకు 80కిలోమీటర్ల వేగంతో నడుస్తుంది. సుమారుగా గంటకు 34 కిలోమీటర్ల వేగంతో ప్రయాణిస్తుందని ప్రతిపాదించారు - వ్యవస్థలకు అంతర్జాతీయ ప్రమాణం ప్రకారం
మెట్రో రైలు మొదటి దశ నాగోలు- మియాపూర్‌ మధ్య 27.6 కి.మీ. మెట్రో రైలు మార్గంలో 24 స్టేషన్లు ఉన్నాయి ఈ మొదటి దశ 27.6 కిలోమీటర్ల లైనులో 18 రైళ్లను నడపాలని నిర్ణయించారు ఒక్కో రైలులో మూడు కోచ్‌లుంటాయి . ప్రతి పది నిముషాలకు ఒక రైలు నడపాలన్నది యోచన. మెట్రో రైళ్ల వ్యవస్థను పర్యవేక్షించే అత్యాధునిక కమాండ్‌ కంట్రోల్‌ సెంటర్‌ను ఉప్పల్‌ డిపోలో ఏర్పాటు చేశారు. మొత్తం 72 కిలోమీటర్ల పొడవున నడిచే రైళ్లను ఇక్కడి నుంచే నియంత్రిస్తారు. ఈ సెంటర్‌లో అత్యాధునిక సాంకేతిక పరిజ్ఞానంతో కూడిన కంప్యూటర్‌ వ్యవస్థ ఉంది.
ఈ ప్రాజెక్టుకు 2022 డిసెంబరు 9న గచ్చిబౌలి సమీపంలోని ఐకియా ఎదుట ఉన్న మైండ్‌స్పేస్‌ వద్ద ముఖ్యమంత్రి కేసీఆర్‌ పునాదిరాయి వేసి శంకుస్థాపన చేశాడు. ఈ కార్యక్రమంలో ప్రభుత్వ ప్ర‌ధాన కార్య‌ద‌ర్శి సోమేశ్ కుమార్, రాష్ట్ర మంత్రులు కేటీఆర్‌, మ‌హ‌ముద్ అలీ, సబిత ఇంద్రారెడ్డి, త‌ల‌సాని శ్రీనివాస్ యాద‌వ్, వేముల ప్ర‌శాంత్ రెడ్డి, సిహెచ్ మ‌ల్లారెడ్డి, ఎంపీలు కె. కేశ‌వ‌రావు, జి. రంజిత్ రెడ్డి, జీహెచ్ఎంసీ మేయ‌ర్ గ‌ద్వాల్ విజ‌య‌ల‌క్ష్మి, హైద‌రాబాద్ న‌గ‌రానికి చెందిన టీఆర్ఎస్ ఎమ్మెల్యేలు, ఎమ్మెల్సీలు, తదితరులు పాల్గొన్నారు.
హైదరాబాద్ మెట్రో రైల్ ఇప్పుడు మియాపూర్ నుంచి నగర్ మీదుగా అమీర్ పేట, ఎంజీబీఎస్ మీదుగా రెడ్ లైన్ తన సర్వీసులను నిర్వహిస్తోంది. అలాగే నాకోల్ నుంచి రాయదుర్గ్ మీదుగా సికింద్రాబాద్, అమీర్ పేట్ మీదుగా బ్లూ లైన్ అమీర్ పేట రెడ్ లైన్, బ్లూ లైన్ కు ఇంటర్ చేంజ్ స్టేషన్, జేబీఎస్ఎం నుండి జీబీఎస్ మార్గం గ్రీన్ లైన్ కు తన సర్వీసులను నిర్వహిస్తోంది.
హైదరాబాదు మెట్రో రైలు ప్రాజెక్టు నగరంలో ప్రయాణం వేగవంతం, సౌకర్యవంతం చేసే రైలు సేవలనందిస్తోంది. మెట్రోరైల్ మొదటి దశ నవంబర్ 2017 లో నాగోల్ - అమీర్పేట్- మియాపూర్ మార్గంతో ప్రారంభించబడింది. తరువాత, ఎల్ బి నగర్ - అమీర్ పేట మార్గాన్ని అక్టోబర్ 2018 లో ప్రారంభించారు. అమీర్ పేట -హైటెక్ సిటీ మార్గాన్ని మార్చి 2019 న ప్రారంభించారు.
హైదరాబాద్ మెట్రో రైలు అన్ని టెర్మినల్ స్టేషన్ల నుండి వారపు రోజులు , వారాంతాల్లో 06:30 గంటల నుండి 22:00 గంటల వరకు నడుస్తుంది. ఇవి తాత్కాలిక సమయాలు కార్యాచరణ అవసరాలకు అనుగుణంగా మార్చబడతాయి. చివరి రైలుకు 5 నిమిషాల ముందు ఆ స్టేషన్ టికెట్ కౌంటర్లు మూసివేస్తారు.
జేబీఎస్-ఎంజీబీఎస్ మార్గం ఫిబ్రవరి 7 2020 నుండి అందుబటులోకి వచ్చినది . ఈ మార్గం ప్రారంభంతో మెట్రో మొదటి దశలో 72 కి.మీ.లకు గాను 69 కి.మీ. మార్గం అందుబాటులోకి వచ్చినట్లయింది. హైదరాబాద్ మెట్రో దేశంలో రెండవ పెద్ద మెట్రో గా గుర్తింపుపొందింది.
చాలా ట్రాఫిక్, రవాణా అధ్యయనాల ఆధారంగా అప్పటి ఆంధ్రప్రదేశ్ ప్రభుత్వం మొదటి దశలో మూడు కారిడార్లను ఆమోదించింది. ఢిల్లీ మెట్రో రైలు కార్పరేషన్ వారు ఈ అధ్యయన పత్రాలు తయారుచేసారు.
ఎస్కిలిపియస్ చట్టాలు 21 - 29 : ఎస్కిలిపియస్ అనగా గ్రీకు పురాణంలో ఆయుర్వేదానికి దేవుడు. ఇతడు వ్రాసిన చట్టాలలో 21 నుండి 29 వచనాలు ఇలా ఉన్నాయి. "వారిలో రహస్యానికి సంబంధించిన జ్ఞానము లేకపోవుట వలన దుష్టత్వము కలిగియున్నారు. రహస్యానికి చెందిన జ్ఞానము నిజముగా భౌతికమైన కోరికలనుండి విడుదల చేస్తుంది. కనుక నేర్చుకోవడం అనేది విజ్ఞానానికి చెందినది. అజ్ఞానము ఉంటే మనిషి ఆత్మలో నేర్చుకోవడం అనేది ఉండదు, అప్పుడు ఆత్మలో నయంకాని కోరికలు పుడతాయి. అధనంగా వారిలోకి దెయ్యములు మానని పుండు రూపంలో వస్తాయి. ఆ పుండు అదేపనిగా ఆత్మ వైపు అరవగా, తద్వారా ఆత్మ చెడు పురుగులను ఉత్పత్తి చేస్తుంది. కాని దేవుడు మనుష్యులకు విజ్ఞానమును బోధను ఇచ్చాడు కనుక ఈ విషయాలకు కారణం కాదు. మొదటినుండి చెప్పిన ఈ విషయాలకు సంబందించి, కోరికలకు, చెడులకు దూరంగా ఉండేలా మనుష్యులను దేవుడు పఠిష్టపరిచాడు. మనిషి మృత్యత్వాన్ని అమరత్వంలోనికి ప్రవేశపెట్టాడు; నేను చెప్పినట్లుగా మనిషి మంచిగా మారాడు. ఎందుకనగా దేవుడు అతనికి అమరత్వం, మృత్యత్వం అను రెండు లక్షణాలు ఇచ్చాడు"
అదాము ప్రకటన అనగా 700 సంవత్సరాల వృద్ధుడైన ఆదాము తన కుమారుడైన సెత్తుకు బోధించిన ప్రవచనాలు. ఈ పుస్తకంలో ఆదాము తన భార్యయైన ఆవ్వనుండి నిత్యదేవుని అక్షర జ్ఞానాన్ని నేర్చుకున్న విధానం, సృష్టికర్తకంటే శక్తిమంతులుగా ఉన్నట్లు, ఉప సృష్టికర్త ఆదాము అవ్వలను వేరు చేయడంతో వారు జ్ఞానాన్ని కోల్పోయినట్టు వ్రాయబడింది. ముగ్గురు అపరిచితులు సెత్తు జన్మకు ఎలా కారణమయ్యారు, అద్భుత జ్ఞానం మళ్ళీ సాధించుకున్న విధానం ఆదాము తన కుమారుడైన సెత్తుకు చెబుతాడు. ఉప సృష్టికర్త మహా జలప్రళయ ప్రవచనం తో సహా మానవాళిని నాశనం చేయడానికి ప్రయత్నం, అగ్నితో నాశనం చేయడానికి ప్రయత్నం చేస్తాడని, అప్పుడు ఆఖరిలో ప్రకాశవంతుడు వస్తాడని, వచ్చిన పిమ్మట పదమూడు సామ్రాజ్యాలు పదమూడు రకాలుగా ప్రకాశవంతుని గురించి కథలు గురించి వాగ్వివాదమడుతారని, కాని రాజు లేని తరమే నిజాన్ని విప్పుతుంది అని సెత్తుతో తండ్రియైన ఆదాము ప్రవచిస్తాడు.
యాకోబు రెండవ ప్రకటన పుస్తకానికి నాస్టిక్ లక్షణం ఉన్నప్పటికీ ఇందులో క్రైస్తవ యూదుల థీమ్స్ ఉన్నాయి. ఇది యాకోబు మొదటి ప్రకటన కంటే ముందు కాలంలో వ్రాసినట్లు పరిశోధకులు భావిస్తున్నారు. ఇందులో యాకోబు తండ్రి యోసేపు బదులు ధూడాస్ గా వ్రాయబడింది. థూడాస్ భార్య మేరీగా చెప్పబడింది. యాకోబు, ఏసుక్రీస్తు రక్తసంబంధీకులు కారని వ్రాయబడింది. ఫిలిప్పు సువార్తలో ఏసుక్రీస్తు మరియను ముద్దు పెట్టుకున్నట్లుగా ఇందులో ఏసుక్రీస్తు యాకోబును ముద్దు పెట్టుకున్నట్లుగా వ్రాయబడింది.
ఇదిగో, నేను నీకు పరలోకము గాని దేవతలు గాని తెలియజెప్పని విషయాలు చెబుతాను. ఇదిగో, నేను నీకు సమస్తాన్ని చెబుతాను, నా ప్రియుడా. ఇదిగో నేను నీకు దాచబడియున్నది చెబుతాను. కాని ఇప్పుడు, నీ చెయి చాపుము. ఇప్పుడు నన్ను పట్టుకొనుము అని ఏసుక్రీస్తు యాకోబుతో చెప్పినట్లున్నది.
ఆత్మ వ్యాఖ్యానము ప్రకారం -- ఆత్మ స్త్రీస్వరూపాన్ని పోలియుంది. ఆమె తన తండ్రితో ఉన్నంతకాలం స్త్రీపురుష లక్షణాలున్న కన్య. ఆమె ఈ ప్రపంచంలో వచ్చిన తర్వాత ఆమె దొంగలచే పట్టబడి కన్యత్వాన్ని కోల్పోయింది. ఫలితంగా చిక్కిపోయిన పిల్లలకు జన్మనిచ్చింది. కాని ఆమె పశ్చాతప పడటం చూసిన తండ్రి ఆమె గర్భాన్ని మరల బయటనుండి లోపలికి పంపి ఆమెకు బాప్తిస్మమిచ్చి పరిశుద్ధపరచాడు. ఆ తర్వాత తండ్రి ఆమె వద్దకు ఆమె సోదరుడినే క్రీస్తు పెళ్ళి కుమారుడి రూపంలో పంపాడు. ఆమె తన గదిలో భర్తకోసం ఎదురుచుస్తుంది. కాని ఆమె పతనం తర్వాత గతాన్ని మరచిపోయినందున తన సోదరుడినే వివాహమాడినట్లు గుర్తించలేకపోయింది. క్రమేణా ఆత్మ సోదరభర్తను గుర్తించింది. ఆరోగ్యవంతమైన పిల్లల్ని కనడానికి తన భర్తనుండి జీవాత్మ విత్తనాన్ని సాధిస్తుంది. తర్వాత ఆమె పునరుద్ధానం ద్వారా, అనగా అజ్ఞానం నుండి తన తండ్రి వద్దకు వెళ్తుంది.
మెరుపు, చక్కనైన ఆలోచన : ఇది ఏకపాత్రాభినంలో సాగే ఒక కావ్యం. ఈ కావ్యంలో రక్షకుడు స్త్రీలింగపు దైవత్వం గురించి కొన్ని వివాదాస్పద వ్యాఖ్యలు చేయడం కనిపిస్తుంది. "నేను భార్యను, కన్యను; నేను తల్లిని, కూతురిని; నేను గొప్పగా వివాహం చేసుకొన్న దానను కాని నేను భర్తను ఎంచుకోలేదు ; నేను వధువుని మరియూ వరుడుని; నేను అర్దంకాని మౌనాన్ని, ఎప్పుడూ ఉండే ఆలోచనని; నేను శబ్దం పలురకాలుగా ఉండే మాటను, పలురకాలుగా కనిపించే పదమును; ఎందుకనగా నేను విజ్ఞానమును, అజ్ఞానమును; నేను సిగ్గును, ధైర్యమును; నేను సిగ్గరికత్తె, సిగ్గు పడుదానను; నేను బలమును భయమును; నేను యుద్ధమును శాంతియును; కాని నేను ప్రేమగలిగినదానను క్రూరమైనదానను; కాని నేను అన్ని భయాల్లోను, బలంలోను ఉన్నదానను; ." ఇలా రెండు విధాలుగా వ్రాయబడివుంది.
పేతురుకు వ్రాసిన ఫిలిప్పు లేఖ : ఇందులో ఫిలిప్పు పేతురును ఇతన అపోస్తలులతో సహా ఆహ్వానిస్తాడు. ఈ పత్రిక ఆఖలో పేతులు తన సహచరులను సువార్త ప్రకటింపబడుటకు పంపుతాడు. ఈ పుస్తక రెండవ భాగంలో ఫిలిప్పు అంగీకరించి ఒలీవ కొండపై ఇతర అపోస్తలులతో సమావేశమైనట్లు ఉంది. దీని తర్వాత అపోస్తలులు వేసే ప్రశ్నలకు క్రీస్తు సమాధానాలిస్తున్నట్లుగా ఉంటుంది. ఏయాన్స్ లోన్న లోపము, వారి అవతారాలు, వారు ఎలా భూలోకంలోకి త్రోసివేయబడ్డారు, వారు ఎలా తిరిరి వారి లొకానికి వెళ్ళాలి మొదలైన విషయాలు సహచరులు తెలుసుకోవాలనుకుంటారు. యోహాను పత్రికలో ఉన్న కథను సంక్షిప్తంగా క్రీస్తు చెబుతాడు. సువార్తను ప్రకటించడానికి శ్రమపడైనా సరే ఆర్కానుల తో పోరాడాలని చెబుతాడు.
పౌలు ప్రకటన చూడడానికి పేతులు ప్రకటన ను వస్తరించినట్లుగా ఉంటుంది. పరలోకాన్ని తెలుపడం, తర్వాత నరకాన్ని తెలుపడం వంటివే కాకుండా మనుష్య పాపాలకు వ్యతిరేకంగా దేవుడికి మొరపెట్టుకోవడం తెలిపే ప్రస్తావన ఉంటుంది. దుష్ణుల మరణాన్ని, మంచివాళ్ళ పై తీర్పును కళ్ళారా చూడడానికి పేతురు నరకంలో పరలోకాన్ని, నరకాన్ని దర్శించే సన్నివేశం ఉంటుంది. ఇందులో "గర్వం సర్వనాశనానికి మూలం", పరలోకం పాలు తేనె ప్రవహించు దేశం", "దుర్మార్గుల కొరకు నరకానికి అగ్ని, మంచు నదులుంటాయి", "ఈ ప్రకటన పేతురు ప్రకటను విశదీకరిస్తుంది", టెమెలుఛస్ తో సహా నరకలోకపు చీకటి దేవదూతలతో సహా కొన్ని దేవదూతలు చెడ్డవి" అనే నీతి వాక్యాలుంటాయి.
కృతజ్ఞతా ప్రార్థన లో ఎవరో ఒక వ్యక్తి దేవుడిని ప్రార్థిస్తూ ఉన్నట్లుగా ఉంటుంది. అందులో ఆఖరి పంక్తిలో "మిమ్మల్ని పొందిన మనిషి యొక్క కృతజ్ఞత ఒక్కటే: మాకు మీరు తెలుసు. చిన్మయ కాంతియైన మీరు మాకు తెలిసియున్నారు, జీవానికి జీవమా, మిమ్మల్ని మేము ఎరుగుదుము. ప్రతి ప్రాణి యొక్క గర్భమా, మీరు మాకు తెలిసియున్నారు. కన్న తండ్రి యొక్క శాశ్వతమైన సంస్కారమా, అందుకు మీయొక్క దేవతను మేము సేవించియున్నాము. మేము అడిగేది ఒక విన్నపం: మేము జ్ఞానంలో నిలిచియుందుము. మేము కోరే ఒక రక్షణ: ఈ రకమైన జీవితంలో మేము తొట్రిల్లము." వారు ఈ ప్రార్థన చేసిన తర్వాత ఒకరినొకరు కౌగలించుకొని రక్తములేని పరిశుద్ధ ఆహారం తీసుకోవాడానికి వెళ్ళారు.
రక్షకుని సంభాషణ పుస్తకంలో ఏసుక్రీస్తుకు, మత్తయికు, మగ్ధలేని మరియకు, మరియూ యూదాకు మధ్య - పరిపూర్ణ జ్ఞానం ద్వారా రక్షణ పొందడం గురించిన సంభాషణ ఉంటుంది. ఆత్మకు భౌతిక శరీరం, బాహ్య ప్రపంచం అనేవి చెరశాల వలే ఉంటాయని, అవి స్త్రీల క్రియలను విసర్జించే కష్టతరమైన మార్గాన్ని అనుసరించడం ద్వారా మాత్రమే స్పష్టమవుతాయని ఏసుక్రీస్తు చెప్పినట్లు వ్రాయబడింది. మగ్ధలేని మరియ క్రీస్తు బోధనలను సంపూర్ణంగా అర్ధం చేసుకున్న మహిళగా చెప్పబడింది. స్త్రీల క్రియ అనగా సంభోగం, సంతానాన్ని ఉత్పత్తి చేయడం వంటి పరిత్యజించుట ద్వారా పుట్టుక-చావుల చక్రం నుండి తప్పించుకొని నిత్యజీవంలోకి ప్రవేశించవచ్చని అర్ధం ఇచ్చుచున్నది.
ఐగుప్తుల సువార్త : ఈ పత్రికలో యోహాను పత్రిక వలె ఆటొజెనెస్ , ఇతర నాలుగు కాంతులైన హార్మోజెల్ , ఒరాయేలు , డావిత్ , ఎలెలెత్ గురించి వ్రాయబడింది. ఆడమాసు యొక్క కుమారుడు సెత్తు తన విత్తనాన్ని డేవితెలో విత్తుతాడు. సెత్ సంతానం శక్తులు, దేవతలచే హింసించబడినప్పటికీ విస్తరించింది. ఆఖరిలో ఏసుక్రీస్తుకు శిలువ వేసి తద్వారా పదమూడు ఏయాన్స్ ను మేకులచే సిలువవేస్తాడు. ఇందులో సెత్ తనకు చెందినవారికి జ్ఞానాన్ని రక్షించే రక్షకునిలా కనిపిస్తాడు. అతనే క్రీస్తులా భావించబడ్డాడు.
పేతురు, అపోస్తలుల కార్యాలు పుస్తకంలో బైబిల్ మత్తయి సువార్త 13: 45 - 46 లో ఉన్న ముత్యం ఉపమానం వంటి కథ ఉంటుంది. సువార్తను ప్రకటించడానికి వెళ్ళిన పేతురు, అపోస్తలులు సముద్రగట్టు వద్ద ముత్యాలు అమ్ముకునే లితార్గొయల్ అవే వ్యక్తిని కలుస్తారు. ధనవంతులచే వెలివేయబడిన ఆ వ్యక్తి వద్దకు పేదలు గుంపులుగా వచ్చి ముత్యము అతని పట్టణమైన తొమ్మిది ద్వారాలలో దాచబడిందని తెలుసుకుంటారు. దాన్ని కనుగొనాలనుకొనేవారు తొమ్మిది ద్వారాలకు కష్టమైన కాలినడకన ప్రయాణానికి సిద్ధమవుతారు. ఆఖరిలో లితార్గొయల్ అపోస్తలులకు యేసుగా ప్రత్యక్షపరచుకుంటాడు.
ఈ పుస్తకాలు ప్రధానంగా ఇప్పుడున్న బైబిల్ గ్రంథానికి పూర్తి భిన్నంగా ఉంటాయి. ఏసు క్రీస్తుకు మహిమ శరీరమే గాని భౌతిక శరీరం లేదు కనుక శిలువ మరణం అబద్ధమని, ఏసు క్రీస్తుకు మగ్దలేని మేరితో వివాహం అయ్యిందని, వివాహాన్ని పరిత్యజించి జీవితమంతా కన్యలుగా లేదా బ్రహ్మచారులుగా ఉండాలని చెబుతాయి. క్రీస్తును విశ్వసించడం వల్ల మోక్షం లభించదు కాని నిగూఢమైన అనుభవము ద్వారా గాని లేదా ప్రత్యేకమైన తదాత్మయం చెందడం వల్ల గాని లభిస్తుంది అని చెబుతాయి. ఇవి అన్నీ అసలైన క్రైస్తవ బోధనలకు విరుధ్దం. కనుక ఈ గ్రంథాలు చర్చివారిచే ఆమోదింపబడని క్రైస్తవ గ్రంథాలుగా మిగిలిపోయాయి.
ఆశీర్వదింపబడిన యుగ్నోస్తోసు ప్రతిలో ఎటువంటి క్రైస్తవ థీమ్స్ లేవు. సాదాగా గోప్యమైన సృష్టి శాస్త్రాన్ని చెబుతుంది. ఏసుక్రీస్తు సోఫియా ప్రతిని పోలియున్న ఈ ప్రతి క్రైస్తవులకు ఒక ఉత్తరమని చాలా మంది భావించారు. దేవునికి పుట్టుక లేదు, పుట్టక ఉన్న ప్రతివాడును మరణించును; ఆది వున్న ప్రతివాడును అంతముండును కనుక దేవుడు ఆదిలేని వాడై జన్మినివ్వబడలేదు; పేరు ఉన్న ప్రతివాడును మరో సృష్టియగును కనుక, దేవుడు పేరు లేని వాడై యుండెను; ఆయన నామకరణము చేయుటకు వీలుకానివాడు; ఆయనను విశ్వానికి తండ్రి యని అనబడును; ఆయనకు మనుష్య రూపము లేదు . అని ఈ ప్రతి మొదలవుతుంది.
తోమా పుస్తకం - ది కంటెండర్ : పునరుద్ధానుడైన ఏసుక్రీస్తుకు, కవల సోదరుడైన యూదా తోమాకు జరిగిన సంభాషణ తెలుపుతుంది. దీన్ని ఏసుక్రీస్తు ఆరోహణముందు మాథియాస్ జ్ఞాపకంగా వ్రాసినట్లుగా ఉంది. యేసు క్రీస్తు శక్తిపై నమ్మకం లేదా యజ్ఞాల ద్వారా కాకుండా యేసుక్రీస్తు యొక్క రహస్య విజ్ఞానం ద్వారా ఆత్మ పరిపూర్ణత పొందుట మేలు అని చెప్పడంలో ఈ ప్రతి నాస్టిక్ విధానం కలిగియుంటుంది. మంసాహారాన్ని విడిచిపెట్టి వివాహ బంధాన్ని జయించే సిద్ధాంతాన్ని చెప్పే ఇందులో ఏసుక్రీస్తు బోధనలు శరీరం గురించి కాకుండా ఆత్మీయ జ్ఞానోదయం గురించి ఉంటుంది.